Megdobtak egy nõ a kalocsai holokausztrendezvényen
Megsérült egy amerikai állampolgárságú nõ a kalocsai holokausztrendezvényen, mert egy férfi megdobta egy csavarral. Rendõrségi eljárás is indult, mert elõször nem tudták, hogy meglõtték vagy megdobták. A férfi azzal indokolta tettét, hogy zavarta a napok óta tartó, zajos rendezvény.
Egy 54 éves kalocsai férfit dobta tarkón anyacsavarral azt a 22 éves amerikai nõt pénteken, aki a helyi zsidó temetõben a holokauszt megemlékezésen vett részt. A férfi tettét azzal indokolta, hogy zavarta a két napja tartó rendezvénysorozat hangos zenéje, ezért dobta ki az ablakán a csavart, ami a tarkóján sebesítette meg a tömeg szélén álló fiatalt. A férfi alkoholt is ivott és kiderült, hogy rendszeres orvosi kezelés alatt áll.

A program fõszervezõje, Magóné Tóth Gyöngyi korábban azt közölte, hogy a nyolc napon belül gyógyuló sérülést szenvedett az amerikai állampolgárságú fiatal nõ, akit meglõttek vagy megdobtak a helyi zsidó temetõben. A fiatal nõt kórházba szállították, ahol az orvosok három öltéssel varrták össze a tarkóján keletkezett sebet. "Ez egy kis város, itt mindenki mindenkit ismer. Ráadásul nem kaptunk elõzetes fenyegetést. Rendõrök és polgárõrök is biztosították az eseményeinket. Igaz, õk elsõsorban a közlekedés zavartalanságát felügyelték" - mondta Magóné Tóth Gyöngyi.

A férfi ellen eljárást indítottak, szabadlábon védekezhet - mondta el a Független Hírügynökségnek Mihályné Bornemissza Eleonóra, a Bács-Kiskun Megyei Rendõr-fõkapitányság szóvivõje.
Kalocsa kékfény